CELEX: 32012D0416
Language: et
Date: 2012-07-19 00:00:00
Title: 2012/416/EL: Komisjoni rakendusotsus, 19. juuli 2012 , millega kinnitatakse Belgias kasutatavad searümpade liigitamise meetodid (teatavaks tehtud numbri C(2012) 4933 all)

21.7.2012   
            
            
               ET
            
            
               Euroopa Liidu Teataja
            
            
               L 194/33
            
         KOMISJONI RAKENDUSOTSUS,
   19. juuli 2012,
   millega kinnitatakse Belgias kasutatavad searümpade liigitamise meetodid
   (teatavaks tehtud numbri C(2012) 4933 all)
   (Ainult hollandi- ja prantsuskeelne tekst on autentsed)
   (2012/416/EL)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 22. oktoobri 2007. aasta määrust (EÜ) nr 1234/2007, millega kehtestatakse põllumajandusturgude ühine korraldus ning mis käsitleb teatavate põllumajandustoodete erisätteid (ühise turukorralduse ühtne määrus), (1) eriti selle artikli 43 punkti m koostoimes artikliga 4,
   ning arvestades järgmist:
   
               (1)
            
            
               Määruse (EÜ) nr 1234/2007 V lisa B osa IV punkti alapunktis 1 on sätestatud, et searümpade klassifitseerimiseks hinnatakse tailihasisaldust vastavalt komisjoni kinnitatud liigitusmeetoditele; sellisteks meetoditeks võivad olla üksnes statistiliselt tõestatud hindamismeetodid, mis põhinevad searümba ühe või mitme anatoomilise osa füüsilisel mõõtmisel. Liigitusmeetodite kinnitamisel lähtutakse hinnangu vastavusest lubatud maksimaalsele statistilisele veale. Kõnealune statistiline viga on määratletud komisjoni 10. detsembri 2008. aasta määruse (EÜ) nr 1249/2008 (milles sätestatakse ühenduse looma-, sea- ja lambarümpade klassifitseerimisskaalade ning kõnealuste klassifitseerimisskaalade kohastest hindadest teatamise üksikasjalikud rakenduseeskirjad) (2) artikli 23 lõikes 3.
            
         
               (2)
            
            
               Otsusega 97/107/EÜ (3) lubas komisjon searümpade liigitamiseks Belgias kasutada viit meetodit.
            
         
               (3)
            
            
               Sigade populatsiooni muutuste tõttu hinnatakse praegu tailihasisaldust nende meetodite puhul kasutatavate valemite alusel liiga madalalt. Seepärast on vaja ajakohastada kinnitatud meetodite valemid ning töötada välja ja võtta kasutusele kolm uut liigitusmeetodit.
            
         
               (4)
            
            
               Seepärast on Belgia taotlenud komisjoni kinnitust kaheksale searümpade liigitamise meetodile oma territooriumil ja on esitanud proovidissekteerimise üksikasjaliku kirjelduse, märkides põhimõtted, millel see meetod põhineb, selle proovidissekteerimise tulemused ning tailihasisalduse mõõtmiseks kasutatava võrrandi määruse (EÜ) nr 1249/2008 artikli 23 lõikega 4 ette nähtud protokollis.
            
         
               (5)
            
            
               Kõnealuse taotluse läbivaatamisel on selgunud, et asjaomaste liigitusmeetodite kinnitamise tingimused on täidetud. Seepärast tuleks lubada Belgias neid liigitusmeetodeid kasutada.
            
         
               (6)
            
            
               Seadme või liigitusmeetodite muutmine tohiks olla lubatud üksnes juhul, kui see ei ole sõnaselgelt lubatud komisjoni rakendusotsusega.
            
         
               (7)
            
            
               Selguse ja õiguskindluse huvides tuleks otsus 97/107/EÜ tunnistada kehtetuks.
            
         
               (8)
            
            
               Pidades silmas tehnilisi tingimusi uute seadmete ja uue võrrandi rakendamisel, tuleks otsuse 97/107/EÜ alusel lubatud searümpade liigitamise meetodit kohaldada siiski kuni 30. septembrini 2012.
            
         
               (9)
            
            
               Käesoleva otsusega ette nähtud meetmed on kooskõlas põllumajandusturgude ühise korralduse komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Belgias lubatakse searümpade liigitamiseks vastavalt määruse (EÜ) nr 1234/2007 V lisa B osa IV punkti alapunktile 1 kasutada järgmisi meetodeid:
   
               a)
            
            
               seade Capteur Gras/Maigre – Sydel (CGM) ja sellega seotud hindamismeetodid, mille üksikasjad on esitatud lisa 1. osas;
            
         
               b)
            
            
               seade Giralda Choirometer Pork Grader (PG 200) ja sellega seotud hindamismeetodid, mille üksikasjad on esitatud lisa 2. osas;
            
         
               c)
            
            
               seade Hennessy Grading Probe (HGP 4) ja sellega seotud hindamismeetodid, mille üksikasjad on esitatud lisa 3. osas;
            
         
               d)
            
            
               seade Fat-O-Meat’er (FOM II) ja sellega seotud hindamismeetodid, mille üksikasjad on esitatud lisa 4. osas;
            
         
               e)
            
            
               seade OptiScan TP ja sellega seotud hindamismeetodid, mille üksikasjad on esitatud lisa 5. osas;
            
         
               f)
            
            
               seade CSB Image-Meater ja sellega seotud hindamismeetodid, mille üksikasjad on esitatud lisa 6. osas;
            
         
               g)
            
            
               seade VCS 2000 ja sellega seotud hindamismeetodid, mille üksikasjad on esitatud lisa 7. osas;
            
         
               h)
            
            
               seade AutoFOM III ja sellega seotud hindamismeetodid, mille üksikasjad on esitatud lisa 8. osas.
            
         Artikkel 2
   Lubatud seadme või hindamismeetodite muutmine on lubatud üksnes juhul, kui muudatus on sõnaselgelt lubatud komisjoni rakendusotsusega.
   Artikkel 3
   Otsus 97/107/EÜ tunnistatakse kehtetuks.
   Belgia võib otsuse 97/107/EÜ alusel lubatud searümpade liigitamise meetodi kohaldamist siiski jätkata kuni 30. septembrini 2012.
   Artikkel 4
   Käesolev otsus on adresseeritud Belgia Kuningriigile.
   
      Brüssel, 19. juuli 2012
      
         
            Komisjoni nimel
         
         
            komisjoni liige
         
         Dacian CIOLOȘ
      
   
   
      (1)  ELT L 299, 16.11.2007, lk 1.
   
      (2)  ELT L 337, 16.12.2008, lk 3.
   
      (3)  EÜT L 39, 8.2.1997, lk 17.
   
      LISA
      
         SEARÜMPADE LIIGITAMISE MEETODID BELGIAS
      
      1.   OSA
      
         Capteur gras/maigre – Sydel (CGM)
      
      
                  1.
               
               
                  Käesoleva osaga ette nähtud eeskirju kohaldatakse siis, kui searümpade liigitamiseks kasutatakse seadet Capteur Gras/Maigre – Sydel (CGM).
               
            
                  2.
               
               
                  Seade on varustatud 8 mm läbimõõduga kõrgendatud täpsusega Sydeli sondiga, Honeywelli infrapunadioodiga ja kahe Honeywelli valgussensoriga. Mõõtmisvahemik on 0–105 mm. Mõõtmistulemused teisendatakse hinnanguliseks tailihasisalduseks seadme CGM abil.
               
            
                  3.
               
               
                  Rümba tailihasisaldus arvutatakse järgmise valemiga:
                  Ŷ = 66,09149 – 0,82047 × X1 + 0,10762 × X2
                  
                  kus:
                  
                              Ŷ
                           
                           
                              =
                           
                           
                              rümba hinnanguline tailihasisaldus protsentides,
                           
                        
                              X1
                              
                           
                           
                              =
                           
                           
                              seljapeki (sh kamar) paksus millimeetrites, mõõdetuna 6 cm kaugusel rümba poolitusjoonest, tagant kolmanda ja neljanda roide vahelt,
                           
                        
                              X2
                              
                           
                           
                              =
                           
                           
                              seljalihase paksus millimeetrites, mõõdetuna samal ajal ja samas kohas ning samal viisil kui X1.
                           
                        Valem kehtib 60–130 kg kaaluvate rümpade puhul.
               
            2.   OSA
      
         Giralda choirometer pork grader (PG200)
      
      
                  1.
               
               
                  Käesoleva osaga ette nähtud eeskirju kohaldatakse siis, kui searümpade liigitamiseks kasutatakse seadet Giralda Choirometer Pork Grader (PG 200).
               
            
                  2.
               
               
                  Seade PG200on varustatud sondiga (Siemens KOM 2110), mille laius on 6 mm, valgusdioodiga (LED Siemens F 28) ja valgusanduriga (Siemens F 232). Mõõtmisvahemik on 0–125 mm. Mõõtmistulemused teisendatakse hinnanguliseks tailihasisalduseks seadme PG200 abil.
               
            
                  3.
               
               
                  Rümba tailihasisaldus arvutatakse järgmise valemiga:
                  Ŷ = 70,09860 – 0,84616 × X1 + 0,091860 × X2
                  
                  kus:
                  
                              Ŷ
                           
                           
                              =
                           
                           
                              rümba hinnanguline tailihasisaldus protsentides,
                           
                        
                              X1
                              
                           
                           
                              =
                           
                           
                              seljapeki paksus (sh kamar) millimeetrites, mõõdetuna risti rümba seljaga (mõõdetuna 7 cm kaugusel rümba poolitusjoonest välisküljel ja ± 4 cm kaugusel rümba poolitusjoonest siseküljel) tagant kolmanda ja neljanda roide vahelt,
                           
                        
                              X2
                              
                           
                           
                              =
                           
                           
                              seljalihase paksus millimeetrites, mõõdetuna samal ajal ja samas kohas ning samal viisil kui X1.
                           
                        Valem kehtib 60–130 kg kaaluvate rümpade puhul.
               
            3.   OSA
      
         Hennessy grading probe (HGP4)
      
      
                  1.
               
               
                  Käesoleva osaga ette nähtud eeskirju kohaldatakse siis, kui searümpade liigitamiseks kasutatakse seadet Hennessy Grading Probe (HGP4).
               
            
                  2.
               
               
                  Seade HGP4 on varustatud sondiga, mille diameeter on 5,95 mm (sondi tipus oleva tera juures 6,3 mm) ja milles on fotodiood ja fotodetektor ning mille mõõteulatus on 0–120 mm. Mõõtmistulemused teisendatakse hinnanguliseks tailihasisalduseks seadme HGP4 või sellega ühendatud arvuti abil.
               
            
                  3.
               
               
                  Rümba tailihasisaldus arvutatakse järgmise valemiga:
                  Ŷ = 70,37871 – 0,86986 × X1 + 0,080138 × X2
                  
                  kus:
                  
                              Ŷ
                           
                           
                              =
                           
                           
                              rümba hinnanguline tailihasisaldus protsentides,
                           
                        
                              X1
                              
                           
                           
                              =
                           
                           
                              seljapeki (sh kamar) paksus millimeetrites, mõõdetuna 6 cm kaugusel rümba poolitusjoonest, tagant kolmanda ja neljanda roide vahelt,
                           
                        
                              X2
                              
                           
                           
                              =
                           
                           
                              seljalihase paksus millimeetrites, mõõdetuna samal ajal ja samas kohas ning samal viisil kui X1.
                           
                        Valem kehtib 60–130 kg kaaluvate rümpade puhul.
               
            4.   OSA
      
         Fat-O-Meat’er (FOM II)
      
      
                  1.
               
               
                  Käesoleva osaga ette nähtud eeskirju kohaldatakse siis, kui searümpade liigitamiseks kasutatakse seadet Fat-O-Meat’er (FOM II).
               
            
                  2.
               
               
                  Seade on mõõtesüsteemi Fat-O-Meat’er uus versioon. Seadmes FOM II on optiline noaga sond, sügavuse mõõtmise seadis (mõõteulatus 0–125 mm) ning andmete kogumise ja analüüsimise paneel – 15-tollise puutetundliku ekraaniga arvuti Carometec (Ingress Protection IP69K). Mõõtmistulemused teisendatakse arvestuslikuks tailihaprotsendiks sama seadme FOM II abil.
               
            
                  3.
               
               
                  Rümba tailihasisaldus arvutatakse järgmise valemiga:
                  Ŷ = 68,85997 – 0,94985 × X1 + 0,088314 × X2
                  
                  kus:
                  
                              Ŷ
                           
                           
                              =
                           
                           
                              rümba hinnanguline tailihasisaldus protsentides,
                           
                        
                              X1
                              
                           
                           
                              =
                           
                           
                              seljapeki paksus (sh kamar) millimeetrites, mõõdetuna risti rümba seljaga (mõõdetuna 7 cm kaugusel rümba poolitusjoonest välisküljel ja ± 4 cm kaugusel rümba poolitusjoonest siseküljel) tagant teise ja kolmanda roide vahelt,
                           
                        
                              X2
                              
                           
                           
                              =
                           
                           
                              seljalihase paksus millimeetrites, mõõdetuna samal ajal ja samas kohas ning samal viisil kui X1.
                           
                        Valem kehtib 60–130 kg kaaluvate rümpade puhul.
               
            5.   OSA
      
         OptiScan TP
      
      
                  1.
               
               
                  Käesoleva osaga ette nähtud eeskirju kohaldatakse siis, kui searümpade liigitamiseks kasutatakse seadet OptiScan TP.
               
            
                  2.
               
               
                  Seade OptiScan TP on varustatud digitaalse skaneerimisseadmega, mis teeb valgustatud pildi kahest rümbal asuvast mõõtepunktist. Pilte aluseks võttes arvutatakse kahe punkti meetodi „Zwei-Punkte Messverfahren (ZP)” abil välja peki ja lihase paksus.
                  Mõõtmiste tulemused teisendatakse seadme OptiScan TP abil hinnanguliseks tailihasisalduseks. Pildid salvestatakse ning neid võib hiljem kontrollida. Integreeritud Bluetooth®-liidese abil saab andmeid kergesti üle kanda.
               
            
                  3.
               
               
                  Rümba tailihasisaldus arvutatakse järgmise valemiga:
                  Ŷ = 58,81491 – 0,64150 × X1 + 0,16873 × X2
                  
                  kus:
                  
                              Ŷ
                           
                           
                              =
                           
                           
                              rümba hinnanguline tailihasisaldus protsentides,
                           
                        
                              X1
                              
                           
                           
                              =
                           
                           
                              peki (sh kamar) paksus millimeetrites, mõõdetuna keskset tuharalihast (musculus gluteus medius) katva peki kõige õhemas kohas,
                           
                        
                              X2
                              
                           
                           
                              =
                           
                           
                              nimmelihase paksus millimeetrites, mõõdetuna lühimat ühendusjoont pidi keskse tuharalihase (musculus gluteus medius) eesmise (koljupoolse) otsa ja selgrookanali ülemise (selgmise) seina vahel.
                           
                        Valem kehtib 60–130 kg kaaluvate rümpade puhul.
               
            6.   OSA
      
         CSB Image Meater (CSB)
      
      
                  1.
               
               
                  Käesoleva osaga ette nähtud eeskirju kohaldatakse siis, kui searümpade liigitamiseks kasutatakse seadet CSB Image-Meater.
               
            
                  2.
               
               
                  Seade CSB Image-Meater on digitaalne pilditöötlussüsteem poolrümpade automaatseks pildistamiseks kaamerasüsteemi abil. Pildiandmeid töödeldakse seejärel arvutis spetsiaalse pilditöötlustarkvaraga. Seadme CSB Image-Meater muutujad mõõdetakse rümba tagaosa reietüki poolitusjoonel (keskse tuharalihase musculus gluteus medius ümber). Mõõtmistulemused teisendatakse arvestuslikuks tailihaprotsendiks.
               
            
                  3.
               
               
                  Rümba tailihasisaldus arvutatakse järgmise valemiga:
                  Ŷ = 71,65733 – (0,22223 × S) + (0,032383 × F) – (0,20522 × MS) + (0,053050 × MF) – (0,13195 × WL) – (0,16384 × WaS)
                  kus:
                  
                              Ŷ
                           
                           
                              =
                           
                           
                              rümba hinnanguline tailihasisaldus protsentides,
                           
                        
                              S
                           
                           
                              =
                           
                           
                              peki (sh kamar) paksus millimeetrites, mõõdetuna keskset tuharalihast (musculus gluteus medius) katva peki kõige õhemas kohas,
                           
                        
                              F
                           
                           
                              =
                           
                           
                              nimmelihase paksus millimeetrites, mõõdetuna lühimat ühendusjoont pidi keskse tuharalihase (musculus gluteus medius) eesmise (koljupoolse) otsa ja selgrookanali ülemise (selgmise) seina vahel,
                           
                        
                              MS
                           
                           
                              =
                           
                           
                              peki keskmine paksus millimeetrites keskse tuharalihase (musculus gluteus medius) kohal,
                           
                        
                              MF
                           
                           
                              =
                           
                           
                              lihase keskmine paksus millimeetrites keskse tuharalihase (musculus gluteus medius) kohal,
                           
                        
                              WL
                           
                           
                              =
                           
                           
                              selgroolülide, sh lülivaheketaste keskmine pikkus millimeetrites,
                           
                        
                              WaS
                           
                           
                              =
                           
                           
                              peki keskmine paksus millimeetrites esimese mõõdetud selgroolüli (a) kohal.
                           
                        
            
                  4.
               
               
                  Mõõtepunkte on kirjeldatud määruse (EÜ) nr 1249/2008 artikli 23 lõike 4 kohaselt Belgia poolt komisjonile esitatud protokolli II osas.
                  Käesolev valem kehtib 60–130 kg kaaluvate rümpade puhul.
               
            7.   OSA
      
         VCS 2000
      
      
                  1.
               
               
                  Käesoleva osaga ette nähtud eeskirju kohaldatakse siis, kui searümpade liigitamiseks kasutatakse seadet VCS 2000.
               
            
                  2.
               
               
                  Seade VCS 2000 on digitaalne pilditöötlussüsteem poolrümpade automaatseks pildistamiseks kaamerasüsteemi abil. Pildiandmeid töödeldakse seejärel arvutis spetsiaalse pilditöötlustarkvaraga. Mõõtmistulemused teisendatakse hinnanguliseks tailihasisalduseks.
               
            
                  3.
               
               
                  Rümba tailihasisaldus arvutatakse järgmise valemiga:
                  Ŷ = 51,85549 + (0,013351 × TL1) + (0,020216 × TL4) + (0,012917 × TL6) – (0,0061754 × TL7) + (0,014479 × TL8) – (0,000020016 × HF13) – (0,0067020 × HL7) – (0,015821 × HL8) + (10,97550 × HV1) – (0,000010969 × HF26) – (0,00043912 × HF28) – (0,000021232 × HF31) – (0,000019406 × HF34) – (0,024227 × HL15) – (0,0099866 × HL17) – (0,0085447 × HL18) – (0,020238 × HL20) – (0,0086577 × HL21) – (0,0076468 × HL23) – (0,0074809 × HL24) + (0,074204 × HV19) – (0,0058634 × HL31) – (0,015560 × SBAR1) – (0,015265 × SBAR2) – (0,019170 × SBAM2) + (0,043510 × VBAM2) – (0,026957 × FBAR4) – (0,010999 × KBAR4) – (0,018434 × FBAM4) – (0,017239 × SBAR5) + (0,072272 × VBAR5) – (0,0071030 × SBAM5) + (0,068737 × VBM5) – (3,68219 × TL2/TL8) – (1,17220 × TL5/TL8) – (3,19090 × TL7/TL8) + (4,49917 × TL1/TL5) + (9,13323 × TL4/TL5) + (4,82528 × TL6/TL5) – (6,62198 × HL15/HL7) – (2,36961 × HL17/HL7) – (1,75295 × HL18/HL7) – (5,58346 × HL20/HL7) – (1,66395 × HL23/HL7) + (2,85610 × HL30/HL7) + (0,0034487 × HL1/HL18) + (0,0036430 × HL4/HL18) + (0,0046569 × HL9/HL18) + (0,096880 × HL10/HL18) + (0,0051002 × HL12/HL18) + (0,076501 × HL13/HL18) + (0,0054646 × HL14/HL18) – (1,49515 × HL15/HL18) – (1,18547 × HL20/HL18) + (0,082962 × HL27/HL18) + (0,071890 × HL30/HL18) + (0,086655 × HL32/HL18) + (44,62296 × HF2/HF1) – (44,62325 × HF3/HF1) + (26,92160 × HF4/HF1) – (2,60469 × HF26/HF1) – (138,22300 × HF28/HF1) – (5,26517 × HF31/HF1) – (4,09877 × HF34/HF1) + (108,30840 × HF37/HF1) + (8,05099 × HF40/HF1) + (0,30959 × HF4/HF26) + (1,21963 × HF20/HF26) – (20,88758 × HF28/HF26) + (1,67606 × HF37/HF26) + (0,15193 × HF40/HF26)
                  kus:
                  
                              Ŷ
                           
                           
                              =
                           
                           
                              rümba hinnanguline tailihasisaldus protsentides,
                           
                        TL1, TL4, TL6 … HF40/HF26 on seadmega VCS 2000 mõõdetud muutujad.
               
            
                  4.
               
               
                  Mõõtepunkte on kirjeldatud määruse (EÜ) nr 1249/2008 artikli 23 lõike 4 kohaselt Belgia poolt komisjonile esitatud protokolli II osas.
                  Käesolev valem kehtib 60–130 kg kaaluvate rümpade puhul.
               
            8.   OSA
      
         AutoFOM III
      
      
                  1.
               
               
                  Käesoleva osaga ette nähtud eeskirju kohaldatakse siis, kui searümpade liigitamiseks kasutatakse seadet AutoFOM III.
               
            
                  2.
               
               
                  Seade on varustatud 16 ultrahelianduriga (Carometec A/S), mis töötavad sagedusel 2 MHz ja millevaheline mõõteulatus on 25 mm. Ultrahelimõõtmistega saadakse seljapeki ja lihase paksus ning nendega seotud näitajad. Mõõtmistulemused teisendatakse arvuti abil hinnanguliseks tailihasisalduseks (protsentides).
               
            
                  3.
               
               
                  Rümba tailihasisaldus arvutatakse järgmise valemiga:
                  Ŷ = 72,82182 – (0,055746 × R2P2) – (0,056757 × R2P3) – (0,054895 × R2P4) – (0,055823 × R2P6) – (0,056800 × R2P7) – (0,054876 × R2P8) – (0,056419 × R2P10) – (0,055541 × R2P11) – (0,022251 × R2P13) – (0,022702 × R2P14) – (0,051975 × R2P15) – (0,030301 × R2P16) + (0,011064 × R3P1) + (0,011312 × R3P3) + (0,011353 × R3P5) + (0,011789 × R3P6) + (0,012286 × R3P7) + (0,010915 × R3P9) – (0,033450 × R4P7) – (0,020275 × R4P8) – (0,032423 × R4P9) – (0,038300 × R4P10) – (0,062709 × R4P11) – (0,027456 × R4P12) – (0,052494 × R4P13) – (0,064748 × R4P15) – (0,076343 × R4P16)
                  kus:
                  
                              Ŷ
                           
                           
                              =
                           
                           
                              rümba hinnanguline tailihasisaldus protsentides,
                           
                        R2P2, R2P3, R2P4 … R4P16 on seadmega AutoFOM III mõõdetavad muutujad.
               
            
                  4.
               
               
                  Mõõtepunkte on kirjeldatud määruse (EÜ) nr 1249/2008 artikli 23 lõike 4 kohaselt Belgia poolt komisjonile esitatud protokolli II osas.
                  Käesolev valem kehtib 60–130 kg kaaluvate rümpade puhul.